Ida-Virumaal kiirust mõõtnud ning vanainimestelt raha välja petnud Leedu libapolitseinikud ei soovi siia enam kunagi tagasi  pöörduda.    Libapolitseinikuks nimetatakse inimest, kes täiskuuöösiti vastu tahtmist politseinikuks moondub. Politseinikuks võib moonduda pealtnäha tavaline inimene, mistõttu on muul ajal libapolitseinike paljastamine peaaegu võimatu. Teadlaste sõnul on tegemist vere kaudu leviva needuse: milititroopiaga.    "Eestlastel puudub võime meid mõista," kurtis üks libard, Jančis. "Kui Leedus nähti meid kui haiguse ohvreid ja mõisteti, et me ei ole seda ise soovinud, siis siin..." Siinkohal ei  suuda pisaratest vappuv mees enam jätkata.    Eesti politsei keeldus pikematest kommentaaridest, viidates menetlusandmete salastatusele: "Oleme probleemist teadlikud ning likvideerisime selle."    Milititroopia levib kokkupuutes kannatanu verega, mistõttu tasuks politseinikega vahekorda astudes alati kasutada kondoomi.    Loe ka: Leedu libapolitseinikud lubasid mitte kunagi enam Eestisse tulla